Liči
Liči (lat. Litchi chinensis - azijska trešnja) potječe iz jugozapadne Azije, sa juga Kine, Indonezije i Filipina.

Karakteristike 
Liči je suptropska biljka, koja ljeti koristi visoku temperaturu i vlagu, a prezimi na hladnoći koja se ne spušta ispod tačke leđenja. Drvo je zimzeleno, sa tamnozelenim sjajnim listovima i naraste između 10 i 15 metara visoko. Danas je poznato oko 100 sorti ličija.

Plodovi ličija su u obliku jajeta i dugi su oko 3 do 5 centimetara. Njihova gruba, hrapava i krhka ljuska je crvena ili ružičasta, obrasla dužim dlačicama. Kad se osuši postane smeđkasta. Meso ploda je bijelo, slatko-kiselkasto, a u središtu ima jako veliku košpu. 
Plod je osjetljiv, pa se najčešće može naći konzerviran.

Rasprostranjenost 
Liči potiče iz jugozapadne Azije, sa juga Kine, Indonezije i Filipina.
Kinezi ga uzgajaju više od 3 000 godina, smatrajući ga najboljom bijlkom, koju su cijenili i kineski carevi. Nekada su se ličijem plaćali porezi, a danas se poklanja za Novu godinu. 

Uzgaja se još u Indiji, Južnoj Africi, Australiji i SAD.

Upotreba 
Da bismo ga pojeli, liči razbijemo kao i jaje i jedemo kao trešnje (odstrani se nejestiva košpa). Liči je izvrstan za voćne salate i odlično se kombinuje sa mangom, dinjama i trešnjama.

Drvo je dekorativno, pa se sadi i u vrtovima.

Hemijski sastav 
Liči sadrži veliku količinu vitamina C i B, kalija, bakra, fosfora i magnezija.

Galerija

Literatura

Vanjske veze 

 Elychee, Lychee fruit facts 
 Fruits of Warm Climates: Lychee
 California Rare Fruit Growers: Lychee Fruit Facts 
 Lychees in Australia
 Lychee production in Australia
 Lychees, longans and rambutans Crop management in Australia 

Sapindales